Diari Oficial de la Generalitat Valenciana


Sumari del DOGV 1032, del 28-03-1989 (1989/813465)

ORDRE de 3 de març de 1989, de la Conselleria de Treball i Seguretat Social, per la qual es formulen mesures destinades a pal.liar la desocupació agrícola estacional.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1989/03/03/(1)/dof/vci/html**

### Dades del document

Número de DOGV
:   1032

Data del DOGV
:   28-03-1989

Secció del DOGV
:   DISPOSICIONS GENERALS

Número del document
:   1989/813465


Data del document
:   03-03-1989

Organisme emissor
:   Conselleria de Treball i Seguretat Social

Tipus de document
:   Ordre

Anàlisi jurídica

Ordre de 3 de març de 1989, de la Conselleria de Treball i Seguretat Social, per la qual es formulen mesures destinades a pal.liar la desocupació agrícola estacional.  
Per tal de desenvolupar el Decret 57/1988, de 25 d'abril, del Consell de la Generalitat Valenciana (DOGV 2.5.88), per Ordre de 3 de maig de 1988, de la Conselleria de Treball i Seguretat Social, s'establí un programa destinat a pal·liar la desocupació agrícola estacional, en l?àmbit de la nostra Comunitat Autònoma, i en col·laboració amb les Corporacions Locals i entitats sense intenció lucrativa.  
La continuïtat d'aquest programa en el marc del PEV II (1988-1991) necessita l'adopció d'una disposició que seguint en la mateixa línia introduesca les modificacions que calguen a fi de millorar la gestió, simplificar alguns aspectes, i adequar aquesta a la vigent llei de pressupostos de la Generalitat Valenciana per a l?exercici de 1989.  
En atenció d'aquests motius i d'acord amb la Disposició Final Primera del Decret 57/1988, de 25 d'abril, del Consell de la Generalitat Valenciana i fent ús de les facultats que confereix la Llei 5/1983, de 30 de desembre de Govern Valencià i el Decret 36/1988, de 21 de març del Consell de la Generalitat Valenciana pel qual s'aprova el Reglament Orgànic i funcional de la Conselleria de Treball i Seguretat Social,  
ORDENE:  
Article 1  
El programa establit per l?Ordre de la Conselleria de Treball i Seguretat Social de 3 de maig de 1988, per a pal·liar la desocupació agrícola estacional, en col·laboració amb les Corporacions Locals i entitats sense intenció de lucre, en l?àmbit de la Comunitat Valenciana, continuarà en la línia fixada per aquesta disposició amb les modificacions reflectides en els articles següents.  
Les ajudes a càrrec d'aquest programa podran consistir:  
1. Subvencions a la realització d'obres i/o serveis d'utilitat social, preferentment de caràcter agrícola.  
2. Suport a les iniciatives d'ocupació que promoguen la creació de llocs de treball destinats a ser ocupats per desocupats agrícoles.  
Obres i serveis d'utilitat social  
Article 2  
Es subvencionarà fins al 90% del cost total de les obres i/o serveis, que realitzen les Corporacions Locals o Entitats sense intenció de lucre per pal·liar la desocupació agrícola.  
Article 3  
Les actuacions a què fa referència l'article anterior hauran de reunir els requisits següents:  
a) Que es tracte d'obres o serveis d'interés social i preferentment de caràcter agrari.  
b) Que les obres i/o serveis siguen executats en règim de gestió directa per les Corporacions Locals o Entitats sense intenció de lucre.  
c) Que es destine el 75% de les ajudes concedides al pagament dels salaris necessaris per a realitzar les esmentades obres i serveis, incloent-hi la cotització empresarial a la Seguretat Social.  
d) Que els treballadors participants siguen desocupats agrícoles inscrits con a tals en les Oficines de Col·locació, o si mancava que figuren en el cens municipal de desocupats agraris.  
A l?efecte d'aquesta disposició es consideren, serveis d'utilitat social, la contractació pels Ajuntaments del Servei de Guardes Rurals, sempre que s'hagen assumit per aquells aquesta funció.  
Article 4  
Les Corporacions Locals i entitats sense intenció de lucre que pretenguen acollir-se als beneficis establits en aquesta disposició, ho sol·licitaran en les Direccions Territorials de la Conselleria de Treball i Seguretat Social, segons el model que figura com a Annex I, i s'hi adjuntarà:  
a) Projecte o memòria valorada de l'obra o servei a realitzar, degudament pressupostat.  
b) Nombre de desocupats agrícoles a contractar, amb especificació de la duració dels contractes i/o jornades en les que en prestaran els serveis.  
c) Certificació, negativa si s'escau, de les ajudes concedides o sol·licitades d'altres Administracions Públiques o institucions per a la mateixa finalitat.  
El termini de presentació de les sol·licituds serà de dos mesos comptadors des de l?endemà de la publicació d'aquesta disposició al DOGV.  
Article 5  
Finalitzat el termini fixat, les Direccions Territorials de la Conselleria de Treball i Seguretat Social estudiaran detalladament les memòries presentades, i podran demanar tots els informes complementaris que creguen avinents.  
Quan l'expedient era incomplet, a requeriment de la Direcció Territorial corresponent, s'haurà de completar d'acord amb el que estableix l'article 71 de la vigent Llei de Procediment Administratiu. Les Direccions Territorials dictaran Resolució en la qual s'accedirà, en tot o en part, o denegarà les ajudes sol·licitades.  
Les Resolucions de les Direccions Territorials seran recurribles en Alçada davant la Direcció General d?Ocupació en el termini de 15 dies des de la notificació.  
Article 6  
Per fer el pagament de les subvencions concedides s'acomodarà al que disposa l'article 30 de la Llei de la Generalitat Valenciana 12/1988, de 30 de desembre, de Pressupostos de la Generalitat Valenciana per a 1989 (DOGV 31.12.88) en els termes següents:  
a) El 60% de l?import d'aquesta es lliurarà, una vegada rebuda en la Direcció Territorial corresponent, la comunicació de l?inici de l?obra o servei segons el model Annex II, a la qual s'ha d?ajuntar relació dels treballadors contractats, amb el vist-i-plau de l'Alcalde o president de l?Entitat, prèvia consulta d'aquesta amb les organitzacions sindicals més representatives de la localitat o comarca.  
b) El 40% restant es lliurarà quan la Corporació Local o Entitat beneficiària haja justificat les despeses fefaentment per mitjà de certificació estesa per la Intervenció municipal o el Secretari de l?Entitat beneficiària. Els destinataris de les ajudes hauran de sufragar, com a mínim, un deu per cent del total de les despeses justificades.  
Suport a les iniciatives d'ocupació  
Article 7 Es prestarà atenció a les iniciatives d'ocupació de les Corporacions Locals i Entitats sense finalitat de lucre que promoguen l?ocupació de desocupats agrícoles i contribuesquen a pal·liar l'atur estacional d'aquestos treballadors, amb la subvenció parcial dels projectes que les Corporacions Locals i Entitats sense finalitat de lucre porten a cap en l?àmbit local i estiguen dirigides a activitats productives o de serveis, i amb viabilitat tècnica, econòmica i financera.  
Article 8  
Els projectes citats es podran presentar fins al 31 d'octubre de cada exercici en què aquesta disposició és vigent, en les Direccions Territorials de la Conselleria de Treball i Seguretat Social, qui els remetran a la Direcció General d'Ocupació i Cooperació per a llur examen i Resolució escaient, adjuntant-hi informe.  
La Direcció General d'Ocupació i Cooperació, vist el projecte i els informes tècnics, resoldrà motivadament i determinarà la participació econòmica de la Conselleria de Treball i Seguretat Social.  
Article 9  
Les Ajudes que la Conselleria de Treball i Seguretat Social concedesca per tal de realitzar els projectes esmentats en l'article 7 i següents d'aquesta disposició seran compatibles amb els que provinguen d'altres Administracions Públiques i que coadjuven en aquestos projectes, tanmateix aquestes seran objecte de valoració prèviament a determinar la quantia d'aquelles.  
DISPOSICIONS COMUNES  
Article 10  
Els Serveis Tècnics de la Conselleria de Treball i Seguretat Social inspeccionaran les obres i serveis realitzats a l?empara d'aquesta norma a fi de comprovar-n?hi l'adequació.  
DISPOSICIO ADDICIONAL  
El control de les ajudes concedides segons aquesta Ordre escaurà a la Conselleria de Treball i Seguretat Social, en les Direccions Territorials de les quals, els agents socials signants del PEV II, podran emetre els informes que creguen avinents en tots i cadascun dels expedients.  
Posteriorment es farà trasllat a la Comissió de Seguiment del PEV II, creada per Decret del Consell de la Generalitat Valenciana 8/1988, de 25 de gener, per al seu coneixement i consideració.  
DISPOSICIO FINAL  
Aquesta Ordre vigirà l'endemà de la publicació al DOGV.  
València, a 3 de març de 1989. - El Conseller de Treball i Seguretat Social: Miguel Domenech.  
ANNEX núm. 1  
1. Localització de Pobra o el servei   
2. Caracterització   
2.1 Denominació del projecte   
2.2 Objectiu   
2.3 Data prevista d'inici i finalització   
Duració en setmanes   
3. Nombre de treballadors necessaris per tal de realitzar Pobra o el servei   
3.1 Salari brut   
3.2 Import mà d'obra   
4. Cost total de Pobra o el servei   
4.1. Materials i maquinaria   
4.2. Salaris   
4.3. Seguretat Social   
4.4. Transport   
4.5. Altres   
5. Quantia total de la subvenció sol·licitada   
 , de 1989.  
1. A Memòria o projecte de l'obra o el servei a realitzar.  
2. B Pressupost total de Pobra o servei.  
IL·LM. SR. DIRECTOR TERRITORIAL DE LA CONSELLERIA DE TREBALL I SEGURETAT SOCIAL DE   
ANNEX núm. 2  
Comunicació a la Direcció Territorial de Treball i Seguretat Social de l'inici de Pobra/servei subvencionada a càrrec del programa de desocupació agrícola de l?exercici de 19   
Expedient   
Ajuntament/Entitat   
Obra/Servei   
Resolució   
Quantia subvencionada   
Es fa saber a aqueixa Direcció Territorial de Treball i Seguretat Social que Pobra/servei referenciat, ha estat encetat en data   
 ,  
i se'n preveu la finalització en   
Per tal d'acomplir el que preceptua la disposició que regula les ajudes destinades a pal·liar la desocupació agrícola, s'adjunta a aquesta comunicació la llista de treballadors participants.  
 a de de 19   
El Secretari Vist i Plau  
 L'Alcalde/President de l'Entitat  
IL·LM. SR. DIRECTOR TERRITORIAL DE LA CONSELLERIA DE TREBALL I SEGURETAT SOCIAL DE


Còpia Permalink ELI